Ανδριάντας Κολοκοτρώνη (Παλαιά Βουλή)

Ο Ανδριάντας Κολοκοτρώνη είναι έργο του Λάζαρου Σώχου και βρίσκεται στον ανοιχτό χώρο ανατολικά της Παλαιάς Βουλής.

 Περιγραφή 
Είναι χάλκινος  ανδριάντας ύψους τεσσάρων μέτρων. Πρόκειται για την πρώτη έφιππη μορφή της νεοελληνικής γλυπτικής. Το 1889 προκηρύχθηκε ο σχετικός διαγωνισμός τον οποίο κέρδισε ο Σώχος. Το πρόπλασμα δουλεύθηκε ανάμεσα στα 1891-1895 στο Παρίσι, στο εργαστήριο του Μερσί όπου και βραβεύθηκε. Το 1900 είχε βραβευθεί από την Ακαδημία της Ρώμης με χρυσό μετάλλιο για το Πρόπλασμα του Ανδριάντα.Χρύσανθος Χρήστου & Μυρτώ Κουμβακάλη-Αναστασιάδη, Νεοελληνική Γλυπτική 1800-1940, έκδ. Εμπορική Τράπεζας της Ελλάδας, Αθήνα, 1982, σελ. 66, 67

Η χύτευσή του σε χαλκό έγινε στο εξωτερικό σε δύο αντίτυπα. Το ένα στήθηκε στο Ναύπλιο το 1901 και το άλλο στην Αθήνα το 1904. Η ομιλητική χειρονομία του ήρωα προσδίδουν στο έργο εκφραστικότητα, ζωντάνια και εντυπωσιακότητα. Στη βάση υπάρχουν δύο χάλκινα ανάγλυφα στα οποία στο ένα ο Κολοκοτρώνης εμψυχώνει τους πολεμιστές του και στο άλλο μάχεται κατά του Δράμαλη στα στενά των Δερβενακίων.Ηλίας Μυκονιάτης, Νεοελληνική γλυπτική, Εκδοτική Αθηνών, Αθήνα, 1996, σελ. 192

Ο Σώχος βασίστηκε σε έργα όπως το Μνημείο του Κάρλου Αλμπέρτου στο Τορίνο του γλύπτη Κάρλο Μαροκέτι, ενώ άλλοι ερευνητές το συνδέουν με τον Έφιππο Ανδριάντα του Κούρφουστερν Μαρξ στο Μόναχο. Για τον Χρύσανθο Χρήστου δεν φαίνεται να επηρεάστηκε άμεσα από κανένα αφού τέτοιοι τύποι ήταν κοινοί και ευρέως διαδεδομένοι, τους οποίους χρησιμοποίησε ελεύθερα.Χρύσανθος Χρήστου & Μυρτώ Κουμβακάλη-Αναστασιάδη, Νεοελληνική Γλυπτική 1800-1940, έκδ. Εμπορική Τράπεζας της Ελλάδας, Αθήνα, 1982, σελ. 67, υποσ. 4 Τα ρούχα του αποδίδονται ρεαλιστικά και με γραφικές λεπτομέρειες. Δεν παρουσιάζεται παθητικώς και αδιάφορος όπως σαν άλλοι έφιπποι ανδριάντες. Με το δεξί χέρι δείχνει τον δρόμο μακρυά και το κεφάλι είναι γυρισμένο προς τα πίσω. Αυτή η αντιθετική κίνηση δίνει δυναμισμό.Χρύσανθος Χρήστου & Μυρτώ Κουμβακάλη-Αναστασιάδη, Νεοελληνική Γλυπτική 1800-1940, έκδ. Εμπορική Τράπεζας της Ελλάδας, Αθήνα, 1982, σελ. 67

 Παλαιότερες τοποθεσίες 
Από έργα ζωγραφικής του Στέφανου Τριβόλη των αρχών του 20ού αιώνα προκύπτει ότι το άγαλμα ήταν σε διαφορετικές θέσεις, μέχρι να καταλήξει στη σημερινή του θέση.

 Παραπομπές 

 Πηγές 
 Ηλίας Μυκονιάτης, Νεοελληνική γλυπική, Εκδοτική Αθηνών, Αθήνα, 1996
 Χρύσανθος Χρήστου-Μυρτώ Κουμβακάλη-Αναστασιάδη, Νεοελληνική Γλυπτική 1800-1940,εκδ. Εμπορική Τράπεζας της Ελλάδας, Αθήνα, 1982.

 Εξωτερικοί σύνδεσμοι 


Κατηγορία:Αγάλματα στην Ελλάδα
Κατηγορία:Ανδριάντες
Κατηγορία:Έφιππα αγάλματα